Kęstutis Pūkas
**Kęstutis Pūkas** (g. 1952 m. lapkričio 29 d. Marijampolėje) – verslininkas, radijo ir televizijos stočių steigėjas bei savininkas, politikas.

Biografija
----------

KMI mokslo darbuotojas, 1985 m. – Petrašiūnų gelžbetoninių atramų gamyklos inžinierius, 1985–1991 m. vertėsi individualia veikla Kaišiadorių BGAK garso įrašų studijoje. 1991–2016 m. UAB „Pūkas" generalinis direktorius, Lietuvos muzikos industrijos prezidentas.

2016–2018 m. Seimo narys.

2011 m. kandidatas į Kauno miesto tarybą koalicijoje „Kitokia Lietuva", iš sąrašo pašalintas dėl nuslėpto teistumo. Tarybiniais laikais buvo teistas už tuomet sunkiu nusikaltimu įvardytą spekuliaciją (po Tarybu Sąjungos žlugimo toks nusikaltimas dekriminalizuotas ir už jį nebebaudžiama).

Seimo narės Vaidevutės Vincės Margevičienės visuomeninis padėjėjas, Lietuvos muzikos industrijos asociacijos įkūrėjas ir prezidentas, Lietuvos radijo ir televizijos asociacijos narys, Lietuvos autorinių ir gretutinių teisių tarybos narys, Pasaulinės fonogramų industrijos federacijos narys.

Vedęs 5 kartus. Žmona Lina Vilimaitė (g. 1977 m.). Vaikai – Rita (g. 1972 m.), Lina (g. 1979 m.), Ričardas (g. 1981 m.), Robertas (g. 1987 m.), Rolandas (g. 1988 m.), Romanas (g. 1999 m.), Kęstutis, Gediminas, Barbora.

### Priekabiavimo skandalas

Praėjus mažiau nei pusmečiui nuo tada, kai tapo Seimo nariu, buvo žiniasklaidoje apkaltintas seksualiniu priekabiavimu prie merginų, norėjusių tapti jo padėjėjomis. 2017 m. kovą kelios merginos kreipėsi į teisėsaugos organus dėl K. Pūko veiksmų, kuriuos jos traktavo seksualiniu priekabiavimu. Seimas pradėjo apkaltos procedūrą K. Pūko atžvilgiu ir sudarė specialiąją komisiją jo veiksmams tirti. 2017 m. balandžio 28 d. komisija patvirtino išvadas, kuriomis nustatė, kad yra pagrindas pradėti apkaltos procesą K. Pūkui seime. K. Pūkas apie komisijos išvadas teigė: „*Ten visiškos nesąmonės ir absoliutus melas.*" 2017 m. gegužės 2 d. Seimas priėmė nutarimą kreiptis į Konstitucinį Teismą dėl Seimo specialiosios komisijos išvadų. 2017 m. gruodžio 5 d. Seimas panaikino K. Pūko teisinę neliečiamybę ir 2017 m. gruodžio 19 d. KT paskelbė išvadą, kad K. Pūkas pažeidė Konstituciją ir sulaužė priesaiką.

2018 m. sausio 12 d. pasitraukė iš Seimo nario pareigų.

Šaltiniai
---------

1. ↑  Kęstutis Pūkas[neveikianti nuoroda] („Tūkstantmečio žmonės")
2. ↑  Verslininkas Kęstutis Pūkas nuslėpė teistumą ir šalinamas iš rinkimų sąrašo (papildyta 18.15 val.)
3. ↑  Verslininkas K.Pūkas penktą kartą sumainė aukso žiedus
4. ↑
5. ↑   Archyvuota kopija 2017-03-12 iš Wayback Machine projekto.
6. ↑  *Kelios merginos dėl K. Pūko seksualinio priekabiavimo kreipėsi į Generalinę prokuratūrą*, delfi.lt, 2017 m. kovo 15 d. 17:57
7. ↑  *Posėdžius pradeda K. Pūko apkaltos komisija*, BNS, 2017 m. kovo 20 d.
8. ↑  *Komisija nusprendė, kad Kęstutis Pūkas nusipelnė apkaltos*, lrytas.lt, 2017-04-28 Archyvuota kopija 2017-06-01 iš Wayback Machine projekto.
9. ↑  *Kęstutis Pūkas apie komisijos išvadas: „Visiškos nesąmonės – apie kažkokias kates"*, lietuvosdiena.lrytas.lt, 2017 05 02 Archyvuota kopija 2017-06-07 iš Wayback Machine projekto.
10. ↑  *Seimas pradėjo K. Pūko apkaltą*, delfi.lt, 2017 m. gegužės 2 d. 12:52
11. ↑  *KT: Kęstutis Pūkas sulaužė priesaiką ir pažeidė Konstituciją*, delfi.lt, 2017 m. gruodžio 19 d.
12. ↑  *Pūkas atsistatydina: nenorėjo atsiprašyti merginų,* delfi.lt, 2018 m. sausio 12 d. 12:30